Diari Oficial de la Generalitat Valenciana


Sumari del DOGV 5875, del 21-10-2008 (2008/12949)

ORDE de 23 de setembre de 2008, de la Conselleria d'Agricultura, Pesca i Alimentació, per la qual es modifiquen determinats aspectes de l'Orde de 28 de desembre de 2005, per la qual s'aproven les bases reguladores per al finançament de programes de millora de qualitat de la llet crua de vaca, ovella i cabra, i de l'Orde de 24 de maig de 2006, per la qual s'establixen les bases reguladores d'ajudes al Programa de Genotipatge, es convoquen les ajudes per a la millora de la qualitat de la llet a la Comunitat Valenciana, i es fixen els imports globals de l'ajuda al Programa de Genotipatge a la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5875

Data del DOGV
:   21-10-2008

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2008/12074


Data del document
:   23-09-2008

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * qualitat del producte
    * oví
    * llet crua
    * caprí
    * boví
    * legislació
    * suport econòmic

ORDE de 23 de setembre de 2008, de la Conselleria d'Agricultura, Pesca i Alimentació, per la qual es modifiquen determinats aspectes de l'Orde de 28 de desembre de 2005, per la qual s'aproven les bases reguladores per al finançament de programes de millora de qualitat de la llet crua de vaca, ovella i cabra, i de l'Orde de 24 de maig de 2006, per la qual s'establixen les bases reguladores d'ajudes al Programa de Genotipatge, es convoquen les ajudes per a la millora de la qualitat de la llet a la Comunitat Valenciana, i es fixen els imports globals de l'ajuda al Programa de Genotipatge a la Comunitat Valenciana. [2008/12390]  
L'Orde de 28 de desembre de 2005, de la Conselleria d'Agricultura, Pesca i Alimentació, per la qual s'aproven les bases reguladores per al finançament de programes de millora de qualitat de la llet crua de vaca, ovella i cabra produïda a les explotacions de la Comunitat Valenciana, establix en l'article 4, punt 2 que el termini de presentació de sol·licituds es farà públic anualment per mitjà de la seua publicació en el Diari Oficial de la Comunitat Valenciana.  
Així mateix, l'Orde de 24 de maig de 2006, de la Conselleria d'Agricultura, Pesca i Alimentació, per la qual s'establixen les bases reguladores d'ajudes al Programa de Genotipatge a la Comunitat Valenciana, establix en l'article 15 que les quanties totals màximes, així com la línia de subvenció que les finança, es farà pública anualment en el Diari Oficial de la Generalitat mitjançant una resolució del conseller d'Agricultura, Pesca i Alimentació.  
Amb la publicació del Reglament (CE) número 1857/2006, de 15 de desembre, de la Comissió, s'han canviat els criteris pels quals els règims d'ajudes transparents en el sector de la producció agrícola són compatibles amb el mercat comú i estan exempts de l'obligació de notificació de l'article 88, apartat 3, del Tractat. Pel fet que estes ordes estaven en vigor abans de l'entrada d'esta normativa és necessari revisar-les i adaptar-les a la vigent legislació comunitària i als seus nous criteris.  
En este sentit, s'introduïxen modificacions en estes ajudes, que són compatibles amb l'article 87, apartat 3, lletra c del Tractat ja que complixen les condicions establides en l'article 16, apartat 1, lletres a i b, i en l'article 15, apartat 2.c del Reglament (CE) número 1857/2006, de 15 de desembre de 2006, de la Comissió, sobre l'aplicació dels articles 87 i 88 del Tractat a les ajudes estatals per a les xicotetes i mitjanes empreses dedicades a la producció de productes agrícoles i pel qual es modifica el Reglament (CE) número 70/2001 (DOUE L 358, de 16 de desembre de 2006).  
Per tot això, a proposta de la directora general de Producció Agrària en l'exercici de les competències que tinc atribuïdes,  
ORDENE  
Article 1   
Apartat 1  
Es modifica l'article segon de l'Orde de 28 de desembre de 2005, que queda redactat de la manera següent:  
«Article 2. Beneficiaris  
Podran ser beneficiaris de les subvencions previstes en esta orde les associacions de productors de llet, amb seu a la Comunitat Valenciana, amb associats titulars d'explotacions que complisquen amb allò que s'establix l'article 2 del Reial Decret 460/2002, de 24 de maig, i amb la definició de PIME, segons es definix en l'annex I del Reglament (CE) número 70/2001, i els animals de la qual estiguen sotmesos a programes de qualitat de llet. Qualsevol ramader de la Comunitat Valenciana que complisca els requisits indicats anteriorment es podrà beneficiar de la prestació dels servicis per part de les entitats o organitzacions sol·licitants de l'ajuda, amb la sol·licitud prèvia d'estos, encara que no estiga associat a estes, sense que es puga exigir contribució als costos administratius de l'organització que supere el cost proporcional de la prestació del servici. No podran participar les explotacions ramaderes que entren en la categoria d'empreses en crisi».  
Apartat 2  
Es modifica l'article tercer de l'Orde de 28 de desembre de 2005, que queda redactat de la manera següent:  
«Article 3. Sol·licitants. Requisits  
Podran sol·licitar l'ajuda les associacions de productors de llet que complisquen amb la definició que s'establix en l'article 3 del Reial Decret 460/2002».  
Apartat 3  
S'afig a l'article segon de l'Orde de 24 de maig de 2006 un nou apartat, en els termes següents:  
«3. Les explotacions que participen en este programa d'ajudes compliran amb la definició de PIME, segons es definix en l'annex I del Reglament (CE) número 70/2001».  
Article 2  
En l'exercici 2008, les ajudes següents es concediran a càrrec de la línia T3082, «Millorar les Explotacions Ramaderes-MAPA», capítol IV, del programa 714.80, Desenvolupament i Millora de la Ramaderia, del pressupost de la Generalitat Valenciana exercici 2008, amb els imports globals màxims següents:  
- Millora Qualitat de la Llet: quantia global màxima de 90.000,00 euros.  
- Programa de Genotipatge: quantia global màxima de 21.000,00 euros, per a les actuacions previstes en el paràgraf a, de l'article 20 del Reial Decret 1312/2005.  
Article 3  
Es convoquen, per a l'exercici 2008, les ajudes per a la Millora Qualitat de la Llet, regulades per l'Orde de 28 de desembre de 2005, de la CAPA, per la qual s'aproven les bases reguladores per al finançament de programes de millora de qualitat de la llet crua de vaca, ovella i cabra produïda a les explotacions de la Comunitat Valenciana (DOGV núm. 5175, de 12.01.2006). El termini de presentació de sol·licituds serà de quinze dies naturals, comptats a partir de l'endemà de la publicació d'esta orde en el Diari Oficial de la Comunitat Valenciana.  
DISPOSICIONS FINALS  
Primera  
Es faculta la directora general de Producció Agrària per a dictar els actes, les resolucions i les instruccions que siguen necessaris per a l'aplicació d'esta orde.  
Segona  
Esta orde entrarà en vigor l'endemà de la publicació en el Diari Oficial de la Comunitat Valenciana.  
València, 23 de setembre de 2008  
La consellera d'Agricultura, Pesca i Alimentació,  
MARITINA HERNÁNDEZ MIÑANA